തീയറ്ററുകള് തിങ്കളാഴ്ച മുതല് തുറക്കും കേരളത്തിലെ സിനിമ തീയറ്ററുകള് തിങ്കളാഴ്ച മുതല് തുറക്കുമെന്ന് തീയറ്റര് ഉടമകള്. കൊവിഡ് പശ്ചാത്തലത്തില് അടച്ച് പൂട്ടിയ മള്ട്ടിപ്ലെക്സുകള് അടക്കമുള്ള മുഴുവന് തീയറ്ററുകളും ഈ മാസം 25 ന് തന്നെ തുറക്കുമെന്ന് തീയറ്റര് ഉടമകള് അറിയിച്ചു. ഇന്ന് ചേര്ന്ന തീയറ്റര് ഉടമകളുടെ യോഗമാണ് തീരുമാനം കൈക്കൊണ്ടത്. ഇതിന് മുന്നോടിയായി ഈ മാസം 22 ന് തീയറ്റര് ഉടമകളും സര്ക്കാരുമായി ചര്ച്ച നടത്തും. 25 മുതല് തീയറ്ററുകള് തുറക്കാന് നേരത്തെ സര്ക്കാര് അനുമതി നല്കിയിരുന്നു. എന്നാല് അന്ന് തന്നെ തുറക്കണമെങ്കില് നികുതി കുറയ്ക്കുന്നതടക്കമുള്ള ചില ആവശ്യങ്ങള് ഉടമകള് മുന്നോട്ട് വെച്ചിരുന്നു.The post തീയറ്ററുകള് തിങ്കളാഴ്ച മുതല് തുറക്കും first appeared on MalayalamExpressOnline.